สวัสดีค่ะ ดิฉันอายุ23ปี มีอาการเจ็บจี๊ดๆที่ใต้หน้าอกข้างซ้าย เวลาหายใจจะเจ็บและทำให้หายใจไม่อิ่ม เวลานอนจะนอนตะแคงซ้ายไม่ได้เพราะมันจะเจ็บจี๊ดขึ้นมาทันทีค่ะ อาการแบบนี้เป็นอะไรคะ?
สวัสดีค่ะ การวินิจฉัยที่เป็นไปได้-กล้ามเนื้อหน้าอกอักเสบ มักสัมพันธ์กับการขยับ มีจุดกดเจ็บชัดเจน-กระดูกอ่อนที่อกอักเสบ มักสัมพันธ์กับการขยับ มีจุดกดเจ็บชัดเจน-มีปลายเส้นประสาทอักเสบ-มีโรคทางผิวหนังเช่นโรคงูสวัด จะมีตุ่มน้ำใสขึ้น-โรคหัวใจ เช่นหัวใจเต้นผิดจังหวะ หัวใจขาดเลือด แต่มักมาด้วยใจสั่น แน่นอกเหมือนมีของหนักมาทับ เหนื่อยง่าย ตัวบวม-โรคทางเดินหายใจ เช่นเยื่อหุ้มปอดอักเสบ ปอดติดเชื้อ มักมีอาการเหนื่อย ไอ หายใจเข้าออกแล้วเจ็บการดูแลตัวเองเบื้องต้น งดยกของหนัก งดการทำท่าทางที่ทำให้เจ็บมากขึ้น แนะนำพบแพทย์เพื่อตรวจร่างกาย และทำการตรวจเพิ่มเติมที่จำเป็นเช่นการติดคลื่นไฟฟ้าหัวใจหรือเอ็กซเรย์ปอด หากมีอาการทางโรคหัวใจหรือโรคทางเดินหายใจดังกล่าวไป ควรรีบไปค่ะ